KOMMISSIONEN FOR DE EUROPÆISKE FÆLLESSKABER 
Bruxelles, den 18.12.1998 
KOM(1998) 783 endelig udg. 
MEDDELELSE FRA KOMMISSIONEN TIL RÅDET 
Kommissionens udtalelse 
om udkast til Rådets afgørelse 
om fastsættelse af 
Det Økonomiske og Finansielle Udvalgs vedtægter 

Meddelelse fra Kommissionen til Rådet 
Kommissionens udtalelse 
om udkast til Rådets afgørelse 
om fastsættelse af 
Det Økonomiske og Finansielle Udvalgs vedtægter 
I henhold til traktatens artikel 153 udfærdiger Rådet vedtægterne for Det Økonomiske og 
Finansielle Udvalg efter udtalelse fra Kommissionen. Kommissionen finder generelt, at 
udkastet til vedtægter giver et passende sæt regler for, hvordan Det Økonomiske og 
Finansielle Udvalg skal fungere i tredje fase af ØMU. De afspejler Det Økonomiske og 
Finansielle Udvalgs opgaver og ansvarsområder sammenlignet med Det Monetære 
Udvalgs eksisterende opgaver. Udkastet til vedtægter søger desuden at løse mange af de 
spørgsmål, der rejses i Europa-Parlamentets rapport1 om Kommissionens udkast til en 
rådsafgørelse om de nærmere bestemmelser for sammensætningen af Det Økonomiske og 
Finansielle Udvalg. 
Artikel 4 i vedtægterne fastsætter, at medlemmerne fra Kommissionen, ECB og de 
nationale centralbanker ikke deltager i afstemninger om spørgsmål, som Rådet senere kan 
træffe afgørelse om. Denne formulering understreger udvalgets karakter af et kollegium, 
idet afstemninger er undtagelsen snarere end reglen. Artiklen indebærer også, at 
udvalgets medlemmer har samme status, samtidig med at det erkendes, at medlemmerne 
fra de nationale administrationer har et særligt ansvar i spørgsmål, hvor Rådet træffer 
afgørelse. 
Kommissionen mener, at der burde foretages følgende ændringer af udkastet til 
vedtægter: 
• I artikel2 burde "desuden" erstattes af "blandt andet". Forklaringen er, at "desuden" 
kan give det indtryk, at de opgaver, der er nævnt i artikel 2, er et supplement til de 
opgaver, der er nævnt i afgørelsens artikel 1, som henviser til traktaten. Udvalget kan 
ikke tillægges opgaver ud over dem, der er specificeret i traktaten. Udtrykket "blandt 
andet" gør det klart, at sigtet med artikel 2 er mere detaljeret at specificere nogle af 
Det Økonomiske og Finansielle Udvalgs opgaver. 
Artikel 2, andet led, bør ændres for bedre at afspejle Europa-Kommissionens rolle 
som omhandlet i Det Europæiske Råds resolution fra mødet i Luxembourg den 
13. december 1997 om samordningen af den økonomiske politik i ØMU'ens tredje 
fase og om traktatens artikel 109 og 109 B. Der bør derfor indsættes følgende 
betragtning: "som tager i betragtning, at Det Europæiske Råds resolution fra mødet i 
1 A4-0264/98 af 1. juli 1998: Ordfører: Pervenche Berès. 
ï. 
Luxembourg den 13. december 1997 om samordningen af den økonomiske politik i 
tredje fase af ØMU'en og om artikel 109 og 109 B nævner, at Kommissionen skal 
forelægge analyser for Rådet, og at Det Økonomiske og Finansielle Udvalg skal 
forberede Rådets drøftelser om euroens valutakursudvikling". 
• Afstemningsreglerne i artikel 4 kunne gøres klarere. Det foreliggende udkast siger at: 
"Udtalelser, rapporter og meddelelser vedtages af et flertal af de medlemmerne, hvis 
der kræves afstemning". Denne regel er uklar, da der er 34 medlemmer i Det 
Økonomiske og Finansielle Udvalg og 18 stemmer derved udgør et flertal. Imidlertid 
vil i de fleste tilfælde kun de 15 medlemmer fra de nationale administrationer deltage i 
afstemninger, hvorved 8 stemmer udgør et flertal. Det foreslås derfor, at den første 
sætning i artikel 4 flyttes til slutningen af artiklen og at den ændres til: "Udtalelser, 
rapporter og meddelelser vedtages af et flertal af de medlemmer, der er berettigede til 
at stemme, hvis der kræves afstemning". 
• Det sidste punktum i artikel 5 bør slettes. Det er ikke muligt for formandens suppleant 
at blive medlem af udvalget, selv på et midlertidigt grundlag. Formanden ophører ikke 
med at være medlem af udvalget, når han bliver formand. Hvis hans suppleant blev 
midlertidigt medlem, ville den pågældende medlemsstat have tre medlemmer af 
udvalget, hvilket er i strid med loftet på to medlemmer pr. medlemsstat, som fastsat i 
traktatens artikel 109 C, stk. 2. Kommissionen erkender, at hvis formanden skal være i 
stand til at opfylde sine formandskabsforpligtelser, bør han til sin suppleant kunne 
delegere de opgaver, som et ordinært medlem fra de nationale administrationer 
varetager. Dette resultat kan opnås ved at ændre artikel 7 i vedtægterne som foreslået 
nedenfor. 
• Andet punktum i artikel 7 bør ændres således: "De deltager ikke i afstemninger. De 
deltager ikke i drøftelserne, medmindre udvalget træffer anden afgørelse". Denne 
ændring indebærer to fordele. For det første kan suppleanterne opfordres til at deltage, 
f.eks. kunne ordføreren for suppleanterne opfordres til at give udvalget en redegørelse 
for suppleanternes diskussioner. For det andet vil det forhold, at suppleanterne kan 
deltage, kunne løse problemet med artikel 5. Udvalget kan som generel regel give 
formandens suppleant mulighed for at deltage i drøftelserne, således at formanden kan 
lede mødet på en effektiv måde. 
Der bør indsættes en ny artikel 10a for at tage hensyn til punkt 16 i Europa-
Parlamentets beslutning, der opfordrer Det Økonomiske og Finansielle Udvalgs 
formand til at give møde i det relevante parlamentsudvalg. Den bør lyde således: 
"Udvalgets formand har ansvaret for at opretholde udvalgets forbindelser med 
Europa-Parlamentet". 
Sidste punktum i artikel 12, der lyder: "Sekretæren og dennes personale handler efter 
udvalgets direktiver", skal slettes. Forklaringen er den, at sekretæren og dennes 
personale er tjenestemænd i Kommissionen, og at vedtægten for tjenestemænd 
forbyder Kommissionens tjenestemænd at modtage instrukser fra anden side. Dette 
punktum er overflødigt, da det hedder i første punktum, at udvalget bistås af et 
sekretariat under ledelse af en sekretær. 

ISSN 0254-1459 
KOM(98) 783 endelig udg. 
DOKUMENTER 
DA 01 09 06 10 
Katalognummer : CB-CO-98-788-DA-C 
Kontoret for De Europæiske Fællesskabers Officielle Publikationer 
L-2985 Luxembourg 
t